**Hapet thirrja për mobilitet (bursë) stafi të UPT-së,**

**në kuadër të Marrëveshjes KA1 të Programit Erasmus +**

**në University of Zagreb, Kroaci.**

Në kuadër të programit Erasmus + dhe marrëveshjes KA1 bilaterale, është hapur thirrja për aplikim për bursë për mobilitet për stafin e Universitetit Politeknik të Tiranës, në University of Zagreb, Kroaci.

# Lloji i mobilitetit përfshin: Shkëmbimin e stafit për mësimdhënie/trajnim.

**Fusha e studimit:** Fakulteti i Inxhinierisë Mekanike, Departamenti i Tekstilit dhe Modës.

# Kohëzagjatja e bursës: 5 ditë + udhëtimi, semestri i II i vitit akademik 2022 – 2023, (maj 2023).

**Numri total i stafit**: 1

**Dokumentat e nevojshme për aplikim për mësimdhënie për stafin:**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë ku aplikanti bën pjesë dhe miratim nga përgjegjësi i njësisë kryesore, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement (Staff Mobility for Teaching/Training) për stafin akademik/administrativ në universitetin pritës\*\*\*.

*\*Plani i mobilitetit për mësimdhënie/trajnim, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe të konfirmohet nga përgjegjësi i njësisë kryesore ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement për Teaching/Training për stafin akademik/administrativ është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT: Deri më 30 nëntor 2022***

Për informacione shtesë në lidhje me procesin e aplikimit në UPT mund të kontaktoni në email: abeqo@upt.al ose rkodra@upt.al .